अफगानिस्तान में तैनात नाटो के नेतृत्व वाली आइसैफ सेना ने शुक्रवार को पाकिस्तानी सीमा के अंदर घुस कर हेलिकॉप्टर से हमला किया, जिसमें 30 से ज्यादा चरमपंथी मारे गए. पाकिस्तान का कहना है कि नाटो सेना के हेलिकॉप्टरों ने दो बार खोस्त के रास्ते उनकी सीमा में अतिक्रमण किया. पाकिस्तान के विदेश मंत्रालय के प्रवक्ता अब्दुल बासित ने कहा, "ये कार्रवाई सीधे सीधे संयुक्त राष्ट्र के नियमों की अवहेलना है और आइसैफ की सेना यूएन के नियमों के तहत ही काम कर रही है."